
In  Masco  anatomico  academiae  nostrae  nuper  munificentia 
Regis  Optimi  emtione  praeparatorum  anatomicorum,  a Chr. 
Frid.  Ludwigio,  therapiae  et  materiae  medicae  quondam 
professore  pubi.  ord.  collectorum , eximie  adaucto,  varia  quo- 
que eaque  rarioris  generis  monstra  conservantur.  Inter  illa 
autem  unum  est,  quod  propter  situm  habitumque  cordis  pecu- 
liarem raritate  sua  reliqua  omnia  facile  superat,  adeoque  di- 
gnissimum est,  quod  describatur.  Et  haud  frequentem  quidem 
in  universum  huius  visceris  ectopiam  occurrere  constat,  sed 
omnes,  qui  tales  naturae  a normali  forma  aberrationes  accurate 
rimantur,  mecum  in  eo  convenient,  ut,  quae  ab  aliis  hactenus 
delineata  sunt  monstra,  hunc  singularem  modum  adeo  non  ha- 
buerint, ut  potius  apud  omnes,  quotquot  equidem  vidi  de  mon- 
stris scriptores , nullum  omnino  monstrositatis  exemplum  inve- 
niatur, quod  cum  hoc  comparari  posset.  Atque  haec  ipsa  exi- 
mia raritas,  cum  mihi  prolusionis  edendae  necessitas  imposita 
sit,  me  impulit,  ut  libelli  argumentum  inde  peterem,  atque 
descriptionem  huius  monstri  accuratiorem  susciperem. 

DESCRIPTIO  ANATOMICA. 

Monstrum  sequentia  habet  singularia: 

Cavum  abdominis  amplum  et  insolitae  magnitudinis;  hinc 
intestina  cavum  integrum  haud  implent  et  externa  integumenta 
secundum  longitudinem  plicata  conspiciuntur. 

Funiculus  umbilicalis  solito  altius,  scilicet  duos  pollices  et 
tres  lineas  supra  ossium  pubis  symphysin  in  cavum  abdominis 
inseritur. 

Cuncta  digestionis  organa  in  supremo  fere  spatio , quod  co- 
stis spuriis  valde  distentis  atque  diaphragmate  nimis  convexo 
terminatur,  abdita  ita  sunt,  ut  infima  abdominis  pars  propemo- 
dum  vacua  appareat. 

Hepar  praegrande,  caeterum  naturale,  praeterquam  quod 
in  superficie  lobi  dextri  inferiore  tres  lobuli  oblongi,  incisuris 
accurate  separati  protuberent , quorum  posterior  et  maior  lobu- 
lum Spigelii  aequat,  atque  in  hunc  quoque  finitur,  ambobus 
ita  collocatis,  ut  vasa  portam  adeuntia  inter  duos  quasi  colles 
repere  videantur. 

Omentum  maius  in  saccum  membranaceum,  valde  incrassa- 
tum, aeris  inflatu  in  figuram  oblongam  extensum;  structurae 
reticularis  ne  vestigium  quidem  reliquum  est;  qui  quidem  sac- 
cus, si  leviter  rem  adspexeris,  ventriculo,  ventriculus  quasi  se- 
cundus, adhaeret , vasaque  sanguifera  ab  inferioribus  ventriculi 
vasis  perspicue  et  perpendiculariter  in  ipsum  descendunt. 

Intestinum  tenue , infra  renes  haud  penitus  deflexum,  ae- 

que  ac  intestinum  crassum  iusto  brevius  esse  videtur;  hoc  pau- 
lulum supra  inferiorem  renis  dextri  extremitatem  incipiens 
primo  naturaliter  se  habet,  deinde  ad  sinistrum  latus  ab  infe- 
riore renis  extremitate  derepente  et  nonnullis  brevibusque  in- 
teriectis  flexuris  sursum  medium  versus  protrahitur,  atque  ab- 
hinc perpendicularitcr  intra  partem  propemodum  vacuam  abdo- 
minis ad  pelvim  libere  descendit.  Caeterum  organa  digestio- 
nis aeque  ac  renes  et  vesica  urinaria  habitum  naturalem  prae 
se  ferunt. 

Uterus , tubae  et  ovaria  supra  pelvim  minorem  libere  in 
cavo  abdominis  dependent. 

Ovaria  praeter  naturam  longa,  et  extremitate  interna  utero, 
margine  superiore,  antrorsum  verso  tubis  arcte  apposita;  tubae 
ipsae  valde  rotundae,  leniter  contortae,  ovaria  longitudine  pa- 
rum superant. 

Cor  extra  thoracem  pendet  atque  funiculum  longum  et  cras- 
sum repraesentat,  qui  a medio  corpore  supra  umbilicum  sinistror- 
sum usque  ad  sinistrum  capitis  latus  surgit,  ibique  cum  eo  su- 
pra aurem  perfecte  concretum  est. 

Pericardium  in  imo  pectoris  cavo  circa  vasorum  truncos 
incipit  eosque  instar  vaginae  amplae  cingit;  nunc  in  ea  regione, 
ubi  processus  ensiformis  sterni  deest,  statim  supra  umbilicum 
egreditur,  et  cum  cute  externa  confluit;  quo  factum,  ut  tan- 
quam  eius  continuatio  cor  tegat,  huic  adnectatur,  et  superne 
supra  aurem  sinistram,  quae  hinc  depressa  apparet,  in  cutem 
capitis  transeat. 

Cor  duos  pollices  parisinos  longum  (solum  autem  atrium 
idque  unicum  octo  lineas  aequat),  novem  lineas  latum  et  quin- 
que crassum,  atque  ita  collocatum  est,  ut  apex,  portioni  ossis 
parietalis  tam  firme  adhaerens,  ut  haud  sine  laesione  separari 
posset,  versus  superiora,  basis  vero,  quae  in  duas  lacinias  car- 
nosas seu  cornua  terminatur,  et  hinc  fissa  apparet,  inferiora 
versus  spectet.  Haecce  cornua  in  duos  vasorum  truncos,  nempe 
venosum,  et  arteriosum,  elongata  sunt,  quorum  alter  magis 
exterius,  alter  interius,  pericardio  circumdati,  versus  superiora 
cavitatem  pectoris  intrant.  Hinc  situs  cordis  ita  mutatus  est, 
ut  ea  pars,  quae  cavo  dextro  respondet,  sinistrorsum,  et  ca- 
vum sinistrum  dextrorsum  spectet. 

Atrium  unicum  antrorsum  auriculam  accurate  circumscri- 
ptam repraesentat,  atque  inde  in  externum  s.  sinistrum  cornu 
elongatur.  Ilocce  cornu  truncum  vasculosum  longum  et  rotun- 
dum, usque  ad  ingressum  venarum  pulmonalium  muscularem 
format,  cuius  longitudo  integrum  pollicem  et  tres  lineas,  dia- 
meter vero  duas  lineas  aequat.  Itaque  tanquam  atrium  prae- 
longatum  apparet,  iter  suum  usque  infra  divisionem  tracheae 
continuans,  ubi  truncum  venosum  brevem,  venam  pulmonalem 
communem  recipit,  in  quam  a quolibet  pulmone  duo  venarum 
rami  confluunt;  quo  facto  haud  procul  ab  egressu  e thorace, 
dextrorsum  vena  cava  inferior  sub  recto  angulo,  sinistrorsum 
et  huic  opposita,  supra  et  pone  aortam  vena  iugularis  commu- 
nis sinistra,  ac  paulo  profundius  et  extrorsuin  versa,  vena  iu- 
gularis communis  dextra  in  atrium  hoc  modo  praelongatum 

hiant.  Hinc  utraque  vena  iugularis  tantum  abest,  ut  unicum 
truncum  seu  venam  cavam  superiorem  formet,  ut  potius  ab  in- 
gressu in  thoracem  recta  glandulaque  thymo  obtecta,  iuxta  mar- 
ginem pulmonis  anteriorem  atque  truncum  arteriosum  usque  ad 
insertionem  descriptam  ita  descendat,  ut  vena  iugularis  sini- 
stra supra  bronchum  sinistrum  venam  azygam  recipiat.  Caete- 
rum  atrii  cavitas  ab  extrema  auricula  usque  ad  limbum  ostii 
venosi,  quousque  cordis  atrio  simillima  apparet,  septem  lineas 
longa  et  a sinistro  latere  ad  dextrum  in  diametro  latissima  octo 
lineas  lata  est;  anterius  et  posterius  autem  valde  plana  con- 
spicitur. Septi  et  foraminis  ovalis  nullum  vestigium,  quanquam 
dextrorsum  foramen  parvum  et  rotundum,  sed  caecum  cerni- 
mus. Tandem  annotari  meretur,  parietes  atrii  crassiores  et 
carnosiores  esse  quam  in  statu  naturali. 

Ventriculus  dexter  atrio  respondet  atque  sinistrorsum  et  su- 
periora versus  collocatus  est,  et  cavum  cordis  maximum  reprae- 
sentat, ideoque  maximam  totius  cordis  partem  format;  ostium 
arteriosum  nullum,  sed  modo  venosum;  hinc  atrium  proxime 
in  ventriculum  terminatur,  ita  tamen,  ut  utrumque  cavum 
limbo  perspicuo  valvulisque  tricuspidalibus  instructo  distingua- 
tur. Hicce  ventriculus  totam  cordis  partem  arteriosam  occupat, 
atque  a limbo  usque  ad  apicem , sursum  versum , unum  polli- 
cem et  duas  lineas  longus,  et  in  latissima  diametro  septem  li- 
neas latus  , ab  anteriore  parte  et  versus  posteriora  planissimus 
conspicitur.  Parietes  omnino  crassiores,  carne  crassa  laxaque 
constructi.  Septum  modo  versus  basin  spectat,  perbreve,  haud 


plane  lineas  duas  longum,  atque  in  marginem  liberum  et  con- 
cavum, cuius  longitudo  cum  in  anteriore,  tum  in  posteriore 
parte  quatuor  lineas  aequat,  limbo  oppositum  terminatur;  quo 
factum,  ut  ostium  amplum  formet,  quod  totidem  linearum  spa- 
tium complectitur,  et  utrumque  ventriculum  inter  se  iungit. 
Hocce  autem  ostium  anterior  valvulae  tricuspidalis  lacinia  chor- 
daeque  tendineae  eam  adeuntes  atque  e ventriculo  sinistro  ortae 
maximam  partem  occludunt,  ut  sanguis  modo  inter  illas  et  non 
sine  impedimento  ex  altero  in  alterum  ventriculum  transire  posset. 

Ventriculus  sinister  interius  seu  dextrorsum  collocatus  ab 
interno  cordis  cornu  propemodum  penitus  excipitur  sursum, 
apicem  versus  modo  lineas  duas  profundus  in  substantiam 
ventriculi  dextri  iuxta  septi  ostium  modo  descriptum  descen- 
dens, ibique  a musculo  papillari  atque  septi  perbrevis  margine 
chordae  tendineae  intra  ostium  anteriorem  valvulae  tricuspi- 
dalis laciniam  adeunt.  In  hac  regione  ventriculus  sinister  am- 
plissimus est,  eiusque  capacitas  tres  lineas  aequat,  dein  an- 
gustior redditus  in  aortam  elongatur,  tribus  valvulis  semiluna- 
ribus instructam;  quousque  tota  ventriculi  longitudo  pollicem  in- 
tegrum aequat.  Caeterum  carne  tenuissima  constat. 

Aorta  iuxta  atrium  valde  praelongatum  per  aperturam  in 
thorace  sursum  in  hocce  cavum  intrat,  atque  nunc  arcum  regu- 
larem format , qui  loco  art.  anonymae  carotidem  dextram  statim 
emittit;  haec  ante  tracheam  ascendit,  at  portione  glandulae 
thymi,  quae  habitum  naturalem  prae  se  fert,  a vena  iugulari 
communi  seiuncta;  dein  carotis  sinistra  ex  arcu  provenit  recta- 


9 


que  via  progreditur;  quo  facto  aorta  sub  broncho  tracheae  sini- 
stro et  oesophago  posita  arterias  subclavias  emittit,  quarum 
dextra  pone  et  iuxta  oesophagum  ascendens  cavitatem  pectoris 
relinquit. 

Arteria  pulmonalis  prope  originem  aortae  et  postice  ab  ea 
exiens,  tantum  abest,  ut  apertura  in  aortam  hiet,  ut  potius 
ne  ullum  quidem  eius  vestigium  existat;  hinc  coeco  fine  inci- 
pit, mox  sub  angulo  acuto  in  dextram  sinistramque  divisa, 
quae  seiunctim  ad  pulmones  ascendentes  infra  bronchia  eos 
adeunt,  atque  amplitudine  truncum  arteriae  pulmonalis  ipsum 
superant. 

Ductus  arteriosus  Botalli  statim  ante  bronchum  sinistrum 
situs,  arteriam  pulmonalem  sinistram  cum  aorta  coniungit; 
itaque  sanguis  per  ductum  retro  versus  adiit  arterias  pulmo- 
nales. 

Sanguis  venis  umbilicalibus  tum  e placenta , tum  e pulmonibus 
reliquisque  organis  foetus  in  atrium  idque  unicum , ex  que  eo  in 
ventriculum  dextrum  advectus , hinc  inde  per  ostium  septi  supra 
dictum  ac  anteriore  valvulae  tricuspidalis  lacinia  chordisque 
tendineis  angustatum  in  ventriculum  sinistrum  exque  eo  in  aor- 
tam fortiori  impetu  propellendus  erat ; atque  nunc  demum  ex 
ista  per  ductum  Botalli  in  arteriam  pulmonalem  et  pulmones 
pervenit  exque  his  in  atrium  rediit  sanguis. 

Pulmones  praeter  naturam  subrotundi,  caeterum,  ut  glan- 
dula thymus , naturaliter  se  habent. 

Cavum  pectoris  multo  brevius,  quam  in  statu  naturali  esse 

solet,  tamen  ultra  modum  latum  amplumque;  hinc  pulmones 
reliquaeque  partes  mediastini  id  nequaquam  implent. 

De  diaphragmate , cuius  et  structura  et  insertio  naturaliter 
se  habent,  probe  notandum,  partem  eius  mediam  antrorsum, 
ubi  processus  ensiformis  sterni  deest  vasorumque  trunci  e pe- 
ctore prodeunt,  in  cutem  externam  transire  cumque  ea  penitus 
confundi. 

In  capite  haec  singularia  annotanda  occurrunt:  Cranium 
adest  nullum;  hinc  foetus  apparet  hemicephalus ; superficies 
capitis  inaequalis  in  partem  dextram  et  sinistram  distingui- 
tur: dextra , cuius  diameter  pollicem  integrum  aequat,  eundem 
habitum  refert,  qualem  monstra  habent,  quae  a Germanis 
plerumque  Katzenkopfe  vocantur,  nempe  basin  cutis  pilis 
teneris  obsessa  tegit,  quae  in  cervicem  latam  terminatur.  An- 
trorsum et  in  eodem  cum  basi  situ  cernitur  oculus  solito  minor; 
infra  hunc  et  introrsum  est  collocatum  tuberculum  planum,  ab 
exteriore  naso  dimidio  haud  dispar,  et  infra  hoc  ostiolum  ob- 
servamus, ad  cavitatem  ducens  naribus  similem , cuius  profun- 
ditas pollicem  dimidium  aequat.  Auris,  quem  solet,  situm  te- 
net. Os  apertum  atque  admodum  magnum;  hinc  lingua  pro- 
pendet. Labia  compressa  et  adeo  deformia,  ut  vix  labia  ha- 
beri possint;  maxilla  dextrorsum  pressa. 

Pars  capitis  sinistra  et  valde  irregularis  extrorsum  depressa 
et  lata  conspicitur,  exque  ea  tumor  mollis  rotundusque  protube- 
rat, magnitudine  ovi  gallinacei.  Diameter  superficiei  huius 
partis  pollicem  integrum  et  dimidium  aequat.  Hicce  tumor  an- 

trorsum  elongatus  est,  postice,  ubi  in  cutem  cervicis  exter- 
nam pilis  tenerrimis  ornatam  transit,  chorion  cum  eo  concre- 
tum erat.  Constat  1)  membrana  firma,  durae  matri  simili,  ad 
basin  cum  cute  externa  et  chorio  ibi  adhaerente  concreta; 
2)  arachnoidea  valde  perspicua  et  facile  separanda ; 3)  denique 
membrana  piae  matri  simillima , valde  plicata  et  flexa,  inque 
superficie  interna  plicis  seu  processibus  et  maioribus  et  minoribus, 
neque  tamen  regularibus  instructa,  qui  maximam  partem  tumo- 
rem implent  atque  massam  mollem,  gelatinosam,  pro  ambitu 
tumoris  exiguam  cerebroque  nonnihil  similem  includunt;  haecce 
massa,  in  spiritu  vini  asservata , colorem  flavum  induit,  inque 
substantiam  friabilem  mutata  esse  videbatur. 

Medulla  spinalis,  uti  et  Varolii pons,  parum  evoluta,  et  glan- 
dulapituitaria  solito  planior  conspicitur.  Par  nervorum  primum, 
secundum  ac  tertium  hoc  memorabile  habent , quod  membrana- 
cea apparent  et  e pia  matre  exire  videntur;  cacterum  isti  nervi 
cum  reliquis,  ut  in  statu  naturali  solent,  ad  foramina  sua  in 
basi  cranii  tendunt. 

Antrorsum  infra  dictum  tumorem  cernitur  rima  angusta, 
palpebrarum  rimae  similis,  nullus  tamen  adest  oculi  bulbus ; pal- 
pebris et  ciliis  in  orbitam  intimam  et  valde  angustam  ita  retractis, 
ut  supercilium  pilis  raris  obsitum  superiorem  rimae  limitem 
efficiat.  Orbita  ipsa  pinguedine  musculisque  bulbi  oculi  repleta 
est,  qui  corpusculum  magnitudine  et  forma  grani  triticei  inclu- 
dunt. Hocce  corpusculum  colore  ac  firmitate  scleroticae  simile, 
in  facie  anteriore  punctum  nigrum  et  irregulare  monstrat,  iridi 

imperfectae  respondens.  Ad  faciem  posteriorem  filum  longum, 
tenue,  membranaceum  tendit  et  nervum  opticum  repraesentat. 

Aurem  sinistram  extrorsum  infra  locum,  quocum  cordis 
apex  concrevit,  videmus. 

Fars  sinistra  oris  late  aperti  omnino  deformata  apparet, 
imo  neque  vestigia  labiorum  existunt;  oris  rima  superius  a tu- 
more, inferius  a nonnullis  cutis  elongatae  processibus  eiformata. 

In  cavitate  oris  ipsa  tres  protuberandae  oblongae  visui  sese 
offerunt,  quarum  superior  seiunctam  ossis  ethmoidei  portionem, 
membrana  oris  obductam , media  et  minor  concham  inferiorem, 
inferior  denique  gingivam  valde  prominentem  repraesentat. 
Postice  in  inferiore  protuberantia  cernitur  processus  membra- 
naceus, qui  portioni  sinistrae  veli  palatini  haud  dissimilis  est, 
atque  arte  quasi  a dextra  separatus ; arcus  glossopalatinus  an- 
gustissimus ab  eo  descendit.  Portio  dextra  palati  et  veli  pala- 
tini bene  conformata,  posterius  autem  basi  cranii  arcte  apposita 
est;  hinc  choanae  narium  nullae . 

In  latere  sinistro  palatum  deest,  et  loco  eiusdem  observamus 
parietem  horizontalem , tenuem  atque  convexum , qui  e vomere 
inferius  horizontaliter  sito  et  e cartilagine  septi  narium  superius 
iterum  arcuata  construitur. 

In  gingiva , ad  utramque  fissam  maxillam  superiorem  valde 
prominente,  dentium  germina  latent,  atque  hinc  magis  supra 
processum  alveolarem  in  conspectum  prodeunt. 

In  sceleto  monstri  hoc  notari  meretur:  Craninum  plenarie 
deficit,  maxilla  superior  fissa  et  antrorsum  i(a  disiuncta,  ut 

septum  narium  in  parte  dextra  conspiciamus ; os  sphenoideum 
per  totam  cranii  basin  pariter  fissum.  Pars  frontalis  et  nasalis 
ossis  frontis  deficiunt;  partesque  orbitales  plane  divisae  superio- 
rem parietem  orbitalem  modo  imperfectum  formant.  Os  parie- 
tale in  latere  dextro  deest,  in  sinistro  tantum  duo  eiusdem 
fragmenta,  parva  et  irregularia  cernuntur,  quibuscum  cor  extra 
thoracem  pendens  concreverat.  Maxima  pars  ossis  occipitis 
pariter  deest,  duo  solummodo  rudimenta  eiusdem  instar  par- 
tium condyloidearum  a se  invicem  distantia  cartilaginis  ope 
cohaerent. 

In  osse  temporum  pars  squamosa  admodum  parva  apparet, 
atque  vestibulum  apertum , quamquam  dura  matre  clausum. 

Os  sphenoideum  depressum , sella  turcica  parum  est  exca- 
vata; processus  clinoidei  plenarie  deficiunt;  alae  magnae  planae 
et  magis  extrorsum  versae. 

Os  ethmoideum  fissum  solam  partem  sinistram  ossificatam 
monstrat;  pars  dextra  ab  interno  margine  parietis  orbitalis  su- 
perioris usque  ad  os  sphenoideum  e cartilagine  magna,  oblique 
introrsum  extrorsum  flexa  et  cum  vomere  coniuncta,  construitur; 
quo  factum , ut  hunc  inter  et  dextrum  os  maxillare  superius 
parva  et  posterius  coeca  narium  cavitas  formata  sit,  quae  septis 
cartilaginosis  in  tria  cava  divisa  apparet. 

Fissa  ossa  maxillaria  superiora  et  palatina  angustissima, 
haecce  autem  oblique  posterius  spectant,  ita  ut  basi  cranii  arcte 
sint  apposita,  neque  narium  choanas  relinquant. 

Vomer  horizontalem  habet  situm  atque  cum  dextra  palati 
parte  et  cartilagine  dicta  coniunctus  est. 

Ossa  nasi  plane  desiderantur.  Maxilla  inferior  dextrorsum 
est  inclinata. 

Ambae  vertebrae,  prima  et  secunda,  a se  invicem  seiunctae 
per  ligamenta  fibrosa  tantum  cohaerent.  In  osse  sterni  cartila- 
gineo processus  ensiformis  deficit,  pariter  ac  in  latere  sinistro 
costa  duodecima , quae  in  dextro  admodum  parva  et  brevis 
conspicitur. 

Pes  dexter  valde  introrsum  est  curvatus. 


CONSPECTAS  ABNORMITAT  VM. 

Abdominis  cavitas  insolitae  magnitudinis,  — umbilicus 
altiore,  quam  alias  solet,  loco  apertus;  — hepar  praegrande 
et  singulari  modo  in  lobos  divisum;  — omentum  incrassatum 
atque  in  saccum  extensum.  — Cor  extra  thoracem  situm , in 
eximiam  longitudinem  extensum,  apice  suo  cum  sinistro  capi- 
tis latere  concretum,  basi  autem  in  duo  quasi  cornua  exeunte ; — 
atrium  unicum;  ventriculus  pulmonalis  maximus,  aorticus  mi- 
nimus; uterque  foramine  amplo  coniunctus ; venae  pulmonales, 
duae  venae  iugulares  communes,  et  vena  cava  inferior  sangui- 
nem suum  in  unicum  atrium  idque  valde  prolongatum,  quod 
altero  basis  cornu  continebatur,  effundebant;  alterum  cornu  seu 

ventriculus  aorticus  in  aortam  abiens,  cui  arteria  pulmonalis 
adhaeret  coeco  fine,  qui  propterea  in  causa  fuit,  ut  sanguis  ex 
aorta  per  ductum  Botalli  in  arteriam  pulmonalem  transiret.  — 

Cavo  pectoris  dimensor  longitudinalis  multo  brevior , quam 
in  statu  naturali,  reliqui  maiores,  unde  tota  cavi  capacitas  satis 
ampla  erat.  — 

Caput  cranio  destitutum;  — - in  sinistro  latere  magis  de- 
forme quam  in  dextro  ; in  hoc  enim  oculus  solito  minor  conspi- 
ciebatur, atque  tuberculum,  naso  haud  absimile,  si  exteriorem 
tantum  formam  respexeris;  os  apertum  et  magno  rictu  hians; 
lingua  propendens;  labia  deformia;  — in  sinistro  capitis  latere 
tumor,  magnitudine  ovum  gallinaceum  aequans,  mollis,  rotun- 
dus, cerebri  membranis  tectus,  atque  massam  gelatinosam,  ce- 
rebro nonnihil  similem , continens ; — primi  et  tertii  paris  ner- 
vorum cerebralium  habitus  potius  membranaceus;  nullus  oculi 
bulbus;  nam  quod  orbita  includit,  corpusculum  magnitudine 
grani  triticei,  membranae  scleroticae  simile  est  et  in  anteriore 
sui  parte  punctum  nigrum,  iridi  respondens,  monstrat,  in  po- 
steriore autem , filum  longum  et  membranaceum  nervum  opti- 
cum repraesentans,  emittit;  nulla  prorsus  labiorum  vestigia; 
cavitas  oris  valde  monstrosa;  nullae  narium  choanae;  dimidii 
palati  defectus.  In  sceleto  maxilla  superior,  aeque  ac  os  spho- 
noides  et  ethmoides  fissa;  — os  frontis,  ossa  parietalia  et  oc- 
cipitis maximam  partem  deficiunt,  nec  non  ossa  nasi;  cavitas 
narium  ipsa  clausa  versus  posteriora,  singulari  modo  septis 
cartilagineis  in  tria  cava  divisa;  — vertebra  colli  prima  et  se- 

euntia  a se  invicem  seiunctae  per  ligamenta  tantum  fibrosa  invi- 
cem cohaerent ; — processus  ensiformis  et  costae  sinistri  latc- 
teris  duodecimae  defectus ; — pes  dexter  varus  est. 

En  mirabile  visu  monstrum!  — Defectus  processus  ensi- 
formis atque  costae  in  sinistro  latere  duodecimae  utrum  cordis 
ectopiae  ansam  praebuerit , an  ex  abnormi  hoc  situ  cordis  ip- 
sius mala  formatio , et  ab  hac  reliquae  corporis  abnormitates 
ortae  fuerint,  quaeri  omnino  poterat.  Sed  rem  actam  acturus 
esse  mihi  videor,  si  diutius  in  definiendis  harum  abnormita- 
tum legibus  nunc  commorari  velim,  cum  nuperrime  Mecke- 
lius , Anatomicorum  Germaniae  celeberrimus  et  facile  prin- 
ceps, atque  inter  Franco- Gallos  Serresius , hac  de  re  eruditis- 
sime disputaverint. 

EXPLICATIO  TABVLARVM. 

Tab.  I. 

exhibet  ambitum  anteriorem  externum  monstri. 

a.  a.  Tumor  in  sinistro  capitis  latere  conspicuus. 

b.  Oculus  dexter. 

c.  Kima  palpebrarum  oculi  sinistri  propemodum  delicientis,  tumore  paullo  retracto 

conspicua. 

d.  Tuberculum  naso  haud  absimile. 

e.  e.  Margo  cutaneus  buccarum , qui  os  apertum  et  magno  rictu  hians  cingit. 

f.  Cutis  elongatio,  os  sinistrorsum  circumdans. 

g.  g.  Gingiva  maxillae  superioris  dextrorsum  valde  prominens. 

h.  Protuberantia  partis  sinistrae  ossis  ethmoidis  membrana  oris  obducti. 

i.  Concha  inferior. 

k.  Gingiva  maxillae  superioris  sinistrorsum  prominens. 

l.  Lingua. 

m.  Terminus,  qui  infra  sternum,  inter  cavitatem  pectoris  et  abdominis  medius  est. 

n.  Umbilicus  rescissus. 

o.  o.  Cor,  extra  thoracem  situm,  in  eximiam  longitudinem  extensum,  et  cum  sini- 

stro capitis  latere  concretum. 

p.  p.  Pericardium  dissectum  cor  instar  vaginae  circumdat, 

q.  Atrium  cordis  unicum.  r.  Auricula. 

s.  Cornu  internum  in  arteriam  aortam. 

t.  Cornu  externum  in  truncum  venosum  continuatum. 

u.  Genitalia  externa.  v.  Varus. 

Tab . II 

Fig.  1.  monstrat  organa  pectoris  cum  diaphragmate  et  hepate.  Ventriculus  cordis 
dexter  et  atrium  secundum  longitudinem  dissecta  conspiciuntur, 
a.  Trachea.  b.  b.  Pulmones. 

c.  Glandula  thyreoides.  d.  Pars  dextra  glandulae  thymi, 
e.  e.  Diaphragma.  f.  f.  Hepar. 

g.  Ventriculus  cordis  dexter  apertus,  h.  Valvulae  tricuspidales, 
i.  Septum  ventriculorum  cordis  perbreve. 

k.  Ostium  inter  ventriculum  cordis  dextrum  et  sinistrum,  per  quod  chordas  tendi- 

neas a dextro  provenientes  conspicere  licet. 

l.  Atrium  apertum,  usque  ad  lit.  m.  patens. 

n.  Truncus  venosus  brevis,  in  quem  a quolibet  pulmone  venae  confluunt. 

o.  Vena  cava  inferior.  p.  p.  Vena  iugularis  communis  sinistra. 

q.  Pars  superior  venae  azygae.  r.  r.  Vena  iugularis  communis  dextra, 
s.  s.  Arteria  Aorta.  t.  t.  Arteriae  Carotides, 
u.  Art.  subclavia  dextra.  v.  Art.  subclavia  sinistra, 
xv.  Art.  pulmonalis  dextra.  x.  x.  Pharynx. 

Fig.  2.  Trachea  cum  pulmonibus  et  corde  ita  collocato,  ut  ventriculus  aorticus 
in  conspectum  prodeat, 

a.  Trachea.  b.  b.  Pulmones, 

c.  Glandula  thymus.  d.  d.  Cor. 

e.  e.  Ventriculus  cordis  apertus  et  prolongatus. 

f.  Ostium  inter  septum  et  utrumque  cordis  ventriculum. 

g.  Pars  valvulae  tricuspidalis  ventriculi  cordis  dextri  per  ostium  conspicua. 

h.  Chordae  tendineae,  in  hoc  ventriculo  oriundae. 

i.  i.  Valvulae  eorum  semilunares.  k.  Arteria  aorta  ascendens. 

l.  Arteria  pulmonalis  caeco  line  incipiens. 

m.  Ramus  eius  dexter.  n.  Ramus  sinister. 

o.  Ductus  arteriosus  Botalli.  p.  p.  Atrium  cordis  unicum, 
q.  Auricula.  r.  Vena  cava  inferior. 

s.  Vena  iugularis  sinistra  abscissa.  t.  t.  Ambae  venae  pulmonales. 

и.  Truncus  eorum  communis. 

Fig.  3.  offert  caput  osseum  magnitudine  naturali  ab  anteriore  et  superiore  parte 
depictum. 

a.  a.  Partes  orbitales  ossis  frontis. 

b.  b.  Processus  ensiformes  ossis  sphenoidis  in  utroque  latere. 

c.  Corpus  ossis  sphenoidis.  d.  Rudimentum  ossis  parietalis. 

e.  Pars  petrosa  ossis  temporum.  1)  Meatus  auditorius  internus.  2)  Ve- 

stibulum superius  apertum. 

f.  f.  Partes  condyloideae  ossis  occipitis.  g.  Foramen  magnum, 
h.  h.  Orbitae.  i.  i.  Ossa  zygomatica. 

к.  Maxilla  superior  dextra , et  1.  sinistra. 

ni.  Apertura  nasi  anterior  iuxta  maxillam  superiorem  dextram. 

n.  Septum  narium  cartilagineum. 

o.  Pars  sinistra  ossis  ethmoidis.  p.  p.  Maxilla  inferior. 

Fig.  4.  Exhibet  totum  monstri  sceleton. 

Sed  veniendum  mihi  nunc  est  ad  id,  cuius  caussa  hanc  com- 
mendationem edidi.  Contigit  enim  mihi,  ut  FRIDERICI  AVGV- 
STI,  Optimi  et  Clementissimi  Regis  Saxoniae,  patris  patriae, 
indulgentia,  Illustrissimorum  Virorum,  quorum  sapientiae  Aca- 
demiae nostrae  cura  commissa , patrocinio , et  Gratiosi  Medico- 
rum Ordinis  commendatione  munus  professoris  Anatoraes  pa- 
thologicae Extraordinarii  in  hac  ipsa  iiterarum  Vniversitate 
demandatum  mihi  sit.  Quod  munus  d.  XXIV.  Mart.  a.  c.  in 
Auditorio  iuridico  publica  oratione  de  Melanost  rite  auspi- 
caturus sum.  Hanc  solemnitatem  ut  VOS,  RECTOR  ACA- 
DEMIAE MAGNIFICE,  PRINCEPS  CELSISSIME,  COMITES 
ILLVSTRISSIMI,  VTRIVSQVE  REIPVRLICAE  PROCERES 
GRAVISSIMI,  COMMILITONES  GENEROSISSIMI  ET  II V- 
MANISSIMI,  praesentiae  Vestrae  splendore  condecorare  veli- 
tis, ea,  qua  par  est,  observantia  oro  rogoque. 

P.  P.  in  Acad.  Lips.  Domin.  Oculi  MDCCCXXVII. 


